หากจะเริ่มรับประทานยาคุมกำเนิด ควรเริ่มจากตัวไหนหรือยี่ห้อไหนค่ะ ขอแบบไม่บวมน้ำ ไม่ค่อยมีอาการข้างเคียงค่ะ
สวัสดีค่ะ การเริ่มทานยาคุมกำเนิดเป็นแผงแรกนั้น ให้ทานภายใน 1-5 วัน นับจากวันแรกที่มีประจำเดือนมา ยาคุมกำเนิดจึงจะออกฤทธิ์ในการป้องกันการตั้งครรภ์ได้ทันทีสำหรับยี่ห้อ สามารถเลือกทานยาคุมกำเนิดยี่ห้อใดก็ได้ เพราะประสิทธิภาพในการป้องกันการตั้งครรภ์แทบไม่มีความแตกต่างกัน สิ่งสำคัญคือการทานยาให้ถูกต้องมากกว่า สำหรับผลข้างเคียงในแต่ละยี่ห้อนั้น อาจไม่เหมือนกัน เช่น หากเป็นยาคุมกำเนิดชนิดที่มีฮอร์โมนต่ำ ก็จะไม่ค่อยมีผลข้างเคียงเรื่องอาการคลื่นไส้ เวียนหัว ปวดหัว เจ็บเต้านม แต่ก็จะมีผลข้างเคียงในเรื่องที่ทำให้มีเลือดออกกะปริดกะปรอย ส่วนยาคุมกำเนิดชนิดที่มีฮอร์โมนปกติ อาจมีผลข้างเคียงเรื่องอาการคลื่นไส้ เวียนหัว ปวดหัว เจ็บเต้านม แต่ไม่ค่อยทำให้เกิดเลือดออกกะปริดกะปรอยอย่างไรก็ตาม ผลข้างเคียงที่อาจเกิดขึ้นนั้น จะไม่เหมือนกันในแต่ละคนค่ะ บางคนอาจเกิดอาการเมื่อทานยายี่ห้อนี้ ในขณะที่บางคนอาจไม่เกิดอาการอะไรก็ได ดังนั้น จึงอาจไม่สามารถระบุยี่ห้อที่เหมาะสมที่ชัดเจนให้ได้ค่ะ หากทานยี่ห้อใดแล้ว ไม่เกิดผลข้างเคียงใดๆ ก็ให้เลือกทานยี่ห้อนั้นๆ ค่ะสำหรับเรื่องการบวมน้ำ หรือการมีน้ำหนักตัวเพิ่มนั้น ยาคุมกำเนิดอาจทำให้เกิดการคั่งของน้ำในร่างกาย หรืออาการบวมน้ำ จึงอาจทำให้ดูอวบขึ้น หรือมีน้ำหนักตัวขึ้นเล็กน้อยจากการมีน้ำสะสมในร่างกายมากขึ้นได้ แต่เมื่อทานยาไประยะหนึ่งแล้ว และร่างกายก็จะกลับมาเป็นปกติ ไม่เกิดการบวมน้ำต่อไปค่ะ